Ръководството на МУ-Плевен и Екипът за управление на Проект BG05M2OP001-1.002-0010 „Център за компетентност по персонализирана медицина, 3Д и телемедицина, роботизирана и минимално инвазивна хирургия“, на основание заповед на ректора на МУ-Плевен №1033 от 22.04.2021 год., изискванията на Ръководство за изпълнение на административни договори за предоставяне на безвъзмездна финансова помощ, съфинансирани от Европейския фонд за регионално развитие (ЕФРР) по приоритетна ос 1 „Научни изследвания и технологично развитие“ на Оперативна програма „Наука и образование за интелигентен растеж“ 2014-2020 год., относно изискването в него да се извърши подбор и се сключи трудов договор с лица, които не са били предмет на предварителни оценки в проектното предложение,

**ОБЯВЯВА КОНКУРС**

            за изследователи в Работен пакет 3 (РП3) от проекта - „Минимално инвазивна хирургия“ за длъжност **„Млад учен Роботизирана урология“, Категория изследовател без научна степен R1, в Интегриран интердисциплинарен операционен блок със системи за навигация и телехирургия“ (ЛПП)** за срока на проекта до 31.12.2023 г.**,** съгласнопозиция 8 в таблица 6.9.4 от проектната обосновка за РП4.

1. **Кратко описание на длъжността:**
   1. Извършва научни изследвания, анализи, диагностика и медицинска дейност във връзка с изискванията на Д3, Департамент „Роботизирана хирургия“, Лаборатория за клинична роботика към МУ-Плевен, Направление роботизирана урология;
   2. Прилага съвременни методи за осъществяване на анализ и контрол;
   3. Прави разчети във връзка с направените изследвания, оформя резултатите и съставя техническата документация за изпълнените работи по целите на проекта;
   4. Анализира и систематизира получените резултати от направените изследвания;
   5. Участва в провеждане на научни изследвания и/или във внедряването и публикуването на реализираните разработки и научни публикации по целите на проекта и Д3;
   6. Участва във внедряването и публикуването на резултатите от изследванията;
   7. Извършване на дейности в срок и обем, съгласно изискванията на РП-4 „Роботизирана хирургия“ и ръководителя на Центъра за компетентност.
   8. Подпомага водещите изследователи и изследователите с научна степен в процеса на постигане на резултатите от научната програма на проекта;
   9. Прилага съвременни технически средства за обработване на информация, в това число и работа със стандартни и/или специализирани компютъризирани системи.
2. **Минималните изисквания за заемане на длъжността:**
   1. Образование – Висше;
   2. Образователно-квалификационна степен – „Магистър”;
   3. Специалност „Медицина“;
   4. Изследовател без научна степен R1 – персонал с висше образование и подходящ трудов стаж, който може да включва и обучение по докторски програми;
3. **Специфични изисквания за длъжността – ниво изследовател без н.с. R1**:
   1. Провеждане на изследвания под надзор на водещите изследователи;
   2. Развиване на знания в конкретната предметна област направление Роботизирана урология, насочени към методологиите и дисциплината на научните изследвания;
   3. Демонстриране на добро разбиране в предметната област на изследването;
   4. Извършване на научни изследвания, анализи, диагностика и медицинска дейност във връзка с изискванията на РП4, направление Роботизирана урология;
   5. Разчети по направените изследвания, оформяне и отчитане на документацията;
   6. Участие в провеждане на изследвания и във внедряването и публикуването на разработки и публикации по целите на проекта и направление „Роботизирана урология“ ;
   7. Извършване на дейности в срок и обем, съгласно изискванията на РП4 „Роботизирана хирургия“, направление Роботизирана урология и ръководителя на ЦК;
   8. Подпомага водещите изследователи и изследователите с научна степен;
   9. Прилагане на съвременни медицински средства за обработка на информация.
   10. Работа в екип със съответни комуникативни умения;
4. **Конкурсът с допуснатите кандидати ще се проведе на два етапа**:
   1. Проверка на подадените от кандидатите документи;
   2. Интервю с кандидатите, допуснати за участие в конкурса.
5. **Необходими документи за участие в конкурсната процедура:**
   1. Заявление до Ректора на МУ-Плевен за участие в конкурса по образеца на проекта (публикувано е на страницата на МУ-Плевен и Центъра за компетентност (ЦК);
   2. Автобиография (CV), изготвена по образец на проекта (публикувано е на страницата на МУ-Плевен и Центъра за компетентност);
   3. Декларация за обстоятелствата, че кандидатът е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определената длъжност (публикувана е на страницата на МУ и ЦК);
   4. Декларация в съответствие с нормативните текстове от регламент (ЕС) 2016/679 на европейския парламент и на съвета (Чл. 7) за съгласие за обработка на личните данни за целите на проекта (публикувана е на страницата на МУ и ЦК).
   5. Копие от документи за придобити образователни степени и допълнителна професионална квалификация (специализация);
   6. Копие от официални документи, които удостоверяват продължителността на професионалния опит (трудова книжка; осигурителна книжка и/или други);
   7. Документ за самоличност – необходим само за идентификация и справка.
6. **Място и срок за подаване на документите за участие в конкурса:**

Документите за участие в конкурса се представят в: седем работни дни от публикуване на обявлението във времето от 8:00 часа до 12:30 ч. и от 13:00 ч. до 16:30 ч., на адрес: гр. Плевен, ул. “Климент Охридски“ №1, етаж 1, стая №196, лично от кандидатите или техни упълномощени представители.

Заявленията, ведно с придружаващите ги документи, се представят за проверка, относно окомплектоването им от експерт в Отдел Човешки ресурси, след което кандидатите регистрират заявленията си за участие в конкурса в „Деловодство на МУ-Плевен“

*Всички съобщения във връзка с провеждане на конкурсната процедура, както и образците на документите се обявяват на страницата на МУ-Плевен и Центъра за компетентнос*т