Ръководството на МУ-Плевен и Екипът за управление на Проект BG05M2OP001-1.002-0010 „Център за компетентност по персонализирана медицина, 3Д и телемедицина, роботизирана и минимално инвазивна хирургия“, на основание заповед на ректора на МУ-Плевен №1033 от 22.04.2021 год., изискванията на Ръководство за изпълнение на административни договори за предоставяне на безвъзмездна финансова помощ, съфинансирани от Европейския фонд за регионално развитие (ЕФРР) по приоритетна ос 1 „Научни изследвания и технологично развитие“ на Оперативна програма „Наука и образование за интелигентен растеж“ 2014-2020 год., относно изискването в него да се извърши подбор и се сключи трудов договор с лица, които не са били предмет на предварителни оценки в проектното предложение,

**ОБЯВЯВА КОНКУРС**

            за изследователи – технически сътрудници в Работен пакет 1 (РП1) от проекта - „Персонализирана медицина“ за длъжността **„Лаборант“, Категория Технически сътрудник, в Лаборатории на Работен пакет 1** за срока на проекта до 31.12.2023 г.**,** съгласноразчетите за позиция 12 в таблица 6.9.4 в РП1 от проектната обосновка.

1. **Кратко описание на длъжността:**
   1. Притежава квалификация на лаборант с опит в областта на РП1;
   2. Изпълняване на дейности идентични на дейностите предвидени за изпълнение в настоящето проектно предложение за РП1;
   3. Осигуряване технически и информационно работата на екипа на РП1 и лабораториите при изпълнение на дейностите по проекта в РП1;
   4. Фиксира материалите с фиксираща течност и приготвя разтворите за фиксация;
   5. Подготовката на документи по изпълнението на дейностите в ПР1, в това число записване и регистриране на материали, постъпващи в лабораторията;.
   6. Участва в създаване на библиотеки за нуждите на NGS анализи;
   7. Подпомагане на ръководителя на РП1 и ръководителите на лаборатории при изпълнението на дейностите по проекта и изготвянето на отчетите;
   8. Работа с лабораторните технически средства (ЛТС);
   9. Извършване на дейности подпомагащи водещите изследователи и изследователите с научна степен от РП1;
   10. Прилагане на съвременни средства за обработване на информация, в това число и работа със стандартни и/или специализирани компютъризирани системи.
2. **Минималните изисквания за заемане на длъжността:**
   1. Образование – Висше;
   2. Образователно - квалификационна степен – „Специалист”;
   3. Специалност – лаборант в областта на медицинските науки;
   4. Лаборант – категория Технически сътрудник;
3. **Специфичните изисквания за Лаборант – категория Технически сътрудник:**
   1. Приема, записва и регистрира всички материали, постъпващи в лабораториите;
   2. Изработва материалите до парафиново блокче и срези от включените за изследване материали и ги оцветява с рутинни методики, в това число ХЕ, ИХХ и други;
   3. Извършва екстракция от материалите за изследване на геномна ДНК от тъканни материали за целите на qRT- PCR и NGS анализи
   4. Води стриктно регистрацията в информационната система на лабораториите;
   5. Изработва изследваните материали, подрежда и съхранява архивния, биопсичен и експериментален материал (фишове, блокчета, препарати, журнали и други);
   6. Предоставя изискани материали (парафинови блокчета и предметни стъкла), като попълва необходимата документация;
   7. Подпомага технически и логистично работния процес в лабораториите от РП1
   8. Участва технически в провеждане на експерименти и/или във внедряването и публикуването на реализираните разработки и научни публикации по целите на проекта;
   9. Работа в екип с налични добри комуникативни умения.
4. **Конкурсът с допуснатите кандидати ще се проведе на два етапа**:
   1. Проверка на подадените от кандидатите документи;
   2. Интервю с кандидатите, допуснати за участие в конкурса.
5. **Необходими документи за участие в конкурсната процедура:**
   1. Заявление до Ректора на МУ-Плевен за участие в конкурса по образеца на проекта (публикувано е на страницата на МУ-Плевен и Центъра за компетентност (ЦК);
   2. Автобиография (CV), изготвена по образец на проекта (публикувано е на страницата на МУ-Плевен и Центъра за компетентност);
   3. Декларация за обстоятелствата, че кандидатът е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определената длъжност (публикувана е на страницата на МУ и ЦК);
   4. Декларация в съответствие с нормативните текстове от регламент (ЕС) 2016/679 на европейския парламент и на съвета (Чл. 7) за съгласие за обработка на личните данни за целите на проекта (публикувана е на страницата на МУ и ЦК).
   5. Копие от документи за придобити образователни степени и допълнителна професионална квалификация (специализация);
   6. Копие от официални документи, които удостоверяват продължителността на професионалния опит (трудова книжка; осигурителна книжка и/или други);
   7. Документ за самоличност – необходим само за идентификация и справка.
6. **Място и срок за подаване на документите за участие в конкурса:**

Документите за участие в конкурса се представят в: седем работни дни от публикуване на обявлението във времето от 8:00 часа до 12:30 ч. и от 13:00 ч. до 16:30 ч., на адрес: гр. Плевен, ул. “Климент Охридски“ №1, етаж 1, стая №196, лично от кандидатите или техни упълномощени представители.

Заявленията, ведно с придружаващите ги документи, се представят за проверка, относно окомплектоването им от експерт в Отдел Човешки ресурси, след което кандидатите регистрират заявленията си за участие в конкурса в „Деловодство на МУ-Плевен“

*Всички съобщения във връзка с провеждане на конкурсната процедура, както и образците на документите се обявяват на страницата на МУ-Плевен и Центъра за компетентнос*т